Laugardaginn 6. september kl. 12:00 verður haldið í fjórða sinn hið svokallaða " Kötluhlaup " í Vík í Mýrdal . Mýrdalshreppur og Ungmennafélagið Katla sjá um framkvæmd hlaupsins . Þátttakendur geta valið um hvort þeir hlaupa eða hjóla leiðina . Fjölskyldan , hópar eða fyrirtæki geta líka tekið þátt sem boðhlaups - eða boðhjólalið og skipt leiðinni á milli sín . Kötluhlaupið byrjar og endar á frjálsíþróttavellinum við íþróttamiðstöðina . Bílar munu fylgja þátttakendum . Upphaf KötluhlaupsinsGylfi Júlíusson hætti eftir áratuga starf sem rekstarstjóri Vegagerðarinnar í Vík og þar sem hann var alltaf að bíða eftir Kötluhlaupi , ákváðu nokkrir Vegagerðarstarfsmenn að hlaupa svokallað Kötluhlaup þ.e. frá Kúðafljóti til Víkur um 42 km , honum til heiðurs . Fyrstu tvö árin var Vegagerðin í Vík framkvæmdaraðili hlaupsins sem er nú í umsjón Mýrdalshrepps og Ungmennafélagsins Kötlu . Staður og tímiKötluhlaupið hefst kl. 12:00 við íþróttamiðstöðina í Vík . Hjólreiðamenn verða ræstir kl. 12:30 . Vegalengd og hlaupaleiðVegalengdirnar eru 10 km , 21 km og 42 km . Allar vegalengdirnar eru vel merktar og án tímatöku , aðalatriðið er að komast í mark og hafa gaman af . Kl. 11:00 Mæting í Íþróttamiðstöðinni í Vík . Skráning , spjall og kaffi . Kl. 12:00 Hlaupstjóri ræsir hlauparana á frjálsíþróttavellinum . Kl. 12:30 Hlaupstjóri ræsir þátttakendur á reiðhjólum á frjálsíþróttavellinum . Kl. ? Kötluhlaupi lokið . Kaffi , létt hressing og afhending viðurkenninga í Íþróttamiðstöðinni . Aðrar upplýsingarAllir þátttakendur fá viðurkenningarskjal . Þeir þátttkaendur sem ætla að hjóla er skylt að hafa hjálm og eru allir keppendur á eigin ábyrgð í hlaupinu . Nánari upplýsingar veitir Sveinn Þorsteinsson Ungmennafélag Katla í síma 481-3388 / 868-6441 og Sævar Kristjánsson , íþróttafulltrúi í síma : 487-1210 / 896-0437 .